Skrywer Harry Kalmer sterf | Netwerk24
Deur AJ Opperman 26 Julie 2019 16:59
Die bekroonde skrywer Harry Kalmer (62) is Vrydag in Johannesburg dood. Hy het kanker gehad.
Sy laaste roman, In 'n land sonder voëls, het vroeër vanjaar by Penguin verskyn.
Hy was getroud met Sanpat Hattingh en hulle het twee kinders, Daniel en Jana.
Kalmer, wat voorheen by die AAA-advertensieskool in Randburg klasgegee het, is ook bekend om toneelstukke soos Die Bram Fischer Wals en Weg. Hy het verskeie ander suksesvolle toneelstukke geskryf.
Sy eerste roman, X-Ray Visagie en die vingers van God, het in 1993 verskyn en hy het verlede jaar die Barry Ronge-prys gekry vir die vertaling van 'n Duisend stories oor Johannesburg: 'n Stadsroman.
Rapport-lesers sal veral sy reeks rubrieke oor die karakter Vlieger onthou. Dié reeks wat hy vir Rapport se destydse tydskrif, MyTyd, geskryf het, het later in boekvorm verskyn.